3. การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์หรือบริการ

ชนิดของผลิตภัณฑ์

1.  เสาไฟฟ้าคอนกรีตอัดแรงและผลิตภัณฑ์คอนกรีตของการไฟฟ้า

-   เสาไฟฟ้าคอนกรีตอัดแรง (Electric Pole) จะมีขนาดความยาวตั้งแต่ 6.00 - 22.00
    เมตร ผลิตตามมาตรฐานการไฟฟ้าส่วนภูมิภาค, การไฟฟ้าฝ่ายผลิต และการไฟฟ้านครหลวง

-   คอนคอนกรีตอัดแรง (Prestress Spun Cross Arm)
    ผลิตตามมาตรฐานการไฟฟ้าส่วนภูมิภาค ซึ่งมีความยาว ตั้งแต่ 1.50 - 3.20 เมตร

-   เสาตอม่อ (Stub) และเสาเข็มการไฟฟ้าส่วนภูมิภาคทุกขนาดหน้าตัดและความยาว

-   คานนั่งร้านหม้อแปลงทุกขนาด, สมอบกทุกขนาด

-   ฐานเสา (Pole Foundation) ของการไฟฟ้าส่วนภูมิภาคทุกประเภท

  ซึ่งผลิตภัณฑ์ทุกชนิดดังกล่าว จะมีการทดสอบเพื่อรับรองคุณภาพ ตามข้อกำหนดมาตรฐาน

  ของหน่วยงานนั้น ๆ

2. เสาเข็มสี่เหลี่ยมและเสาเข็มรูปตัวไอคอนกรีตอัดแรง

-   เสาเข็มสี่เหลี่ยม จะมีขนาดตั้งแต่ 15 - 65 ซม.

-   เสาเข็มรูปตัวไอ จะมีขนาดตั้งแต่ 18 - 45 ซม.

-   ความยาวของเสาเข็มจะมีตั้งแต่ 3 - 25 เมตร และถ้าต้องการความยาวมากกว่านี้
    หรือมีข้อจำกัดของ พื้นที่ สามารถทำเป็นเสาต่อเชื่อม
    โดยรอยต่อเชื่อมจะออกแบบให้ปลอดภัยและแข็งแรง ไม่น้อยกว่าเสาเข็ม

-   เสาเข็มจะผ่านการออกแบบและควบคุมการผลิต โดยวิศวกรผู้ชำนาญการทุกขั้นตอน

-   สามารถผลิตเสาเข็มได้ทุกมาตรฐาน เช่น มอก., กรมทาง, รพช., และอื่น ๆ
    ตามมาตรฐาน ที่กำหนด

-   การตอกเสาเข็ม สามารถตอกแบบธรรมดา (Pure Drive) หรือตอกแบบเจาะนำ
    (Pre-bore) โดย ปั้นจั่นโครง (Drop Hammer), Hydraulic Hammer หรือ Diesel
    Hammer ตามความต้องการหรือข้อกำหนดในการทำงาน

-   มีบริการทดสอบความสมบูรณ์ของเสาเข็ม, ความสามารถในการรับน้ำหนักของเสาเข็ม

3. เสาเข็มกลมแรงเหวี่ยงอัดแรง (Spun Pile)

  คือ เสาเข็มซึ่งได้จากการเหวี่ยงคอนกรีตรอบตัวเองในแบบแรงหนีศูนย์กลาง จะอัดคอนกรีตแน่น
  อยู่ภายนอกติดกับแบบหล่อส่วนที่เป็นน้ำส่วนเกินจะถูกรีดออก

คุณสมบัติพิเศษ

-   เป็นเสาเข็มที่ผลิตโดยใช้กรรมวิธีการปั่นคอนกรีตในแบบหล่อซึ่งหมุนด้วยความเร็วสูง
    ด้วยเครื่องจักรที่ทันสมัยทำให้เนื้อคอนกรีตมีความหนาแน่นสูงกว่าคอนกรีตที่หล่อโดยวิธีธรรมดาเพราะว่าคอนกรีตมีความหนาแน่นสูงมาก
    จึงมีอัตราการดูดซึมน้ำต่ำมากเป็นผลทำให้ มีคุณสมบัติทนทานต่อการกัดกร่อนได้ดีขึ้น

-   เป็นเสาเข็มที่ผลิตโดยเครื่องมือที่ทันสมัยทุกขั้นตอน จึงทำให้สามารถรักษาคุณภาพได้สม่ำเสมอ

-   เป็นเสาเข็มที่ยึดตรงหน้าแปลน (Steel Joint) สำหรับต่อด้วยลวดแรงดึงสูง และใช้วิธีต่อ
    โดยการเชื่อมเป็นมาตรฐาน ซึ่งเป็นการต่อที่ปลอดภัยแข็งแรง และมั่นคงที่สุด

เสาเข็มกลมแรงเหวี่ยงอัดแรงมีวิธีการตอกได้ 4 วิธี ดังนี้

1)  การตอกแบบธรรมดา (Pure Drive Method)

เป็นการตอกโดยวิธีปกติ โดยใช้ Drop Hammer, Hydraulic Hammer หรือ Diesel Hammer
ตอกจนถึงระดับ หรือ Blow-Count ที่กำหนด

2)  การตอกแบบเจาะนำ (Pre-bore Method)

เป็นวิธีการเจาะดินขนาดความกว้างเท่าเส้นผ่าศูนย์กลางของเสาเข็ม ความลึกประมาณ 6 - 10
เมตร แล้วฝังเสาเข็มลงในหลุมเจาะ หลังจากนั้นจึงตอกด้วยเครื่องตอกจนถึงระดับ หรือ
Blow-Count ที่กำหนด

3)  การตอกแบบ Auger Press เป็นการตอกโดยใช้สว่านร้อยในรูเสาเข็ม ทำการเจาะนำดิน
    พร้อม ๆ กับกดเสาให้จมลงไป จนเหลือความยาวประมาณ 3 -10 เท่าของความยาวเส้น
    ผ่าศูนย์กลาง แล้วตอกต่อจนถึงระดับ หรือ Blow-Count ที่กำหนด

4)  Full Auger Press เป็นการตอกโดยวิธีเดียวกันกับ Auger Press
    แต่จะเจาะนำดินจนถึงระดับ ความลึกที่กำหนด โดยไม่มีการตอกตาม

  การเลือกวิธีการตอกเสาเข็มกลมแรงเหวี่ยงอัดแรงแบบใดนั้น วิศวกรจะพิจารณาตามความ
  เหมาะสมของพื้นที่ทำงานของหน่วยงานและแรงดัน
  รวมถึงแรงสั่นสะเทือนอันอาจจะมีผลกระทบต่อสิ่งปลูกสร้างข้างเคียง

4. แผ่นพื้นสำเร็จรูป (Plank)

  แผ่นพื้นสำเร็จรูป เป็นแผ่นคอนกรีตอัดแรงชนิดท้องเรียบ รูปหน้าตัดเหมือนแผ่นกระดาน กว้าง 30
  ซม. หนา 5 ซม. วางเรียงชิดกันตลอดด้านท้องจะเรียบร้อยโดยไม่ต้องฉาบปูน เมื่อเทคอนกรีต
  ทับหน้า (Structural Topping) แล้วจะทำงานเป็นเนื้อเดียว (Composite)
  กับตัวพื้นสำเร็จรูป

5. คานสะพาน (Bridge Girder), พื้นสะพาน (Plank Girder)

-   คานสะพาน จะผลิตทั้งแบบ Box Girder, I-Girder หรือ T-Girder ตามมาตรฐานของ
    ส่วนราชการที่กำหนด

-   มีการตรวจสอบ, ทดสอบการผลิตทุกขั้นตอนตามมาตรฐานที่กำหนด โดยวิศวกรที่ชำนาญการ

-   มีบริการติดตั้งผลิตภัณฑ์ครบวงจร

6. ผลิตภัณฑ์คอนกรีตอื่น ๆ

-   บริษัทสามารถผลิตผลิตภัณฑ์คอนกรีตอื่น ๆ ตามความต้องการของลูกค้าทุกชนิด
    ไม่ว่าจะเป็นผลิตภัณฑ์คอนกรีตเสริมเหล็ก หรือ ผลิตภัณฑ์คอนกรีตอัดแรง

7. งานบริการ

-   การขนส่ง

  บริษัทมีรถสำหรับขนส่งผลิตภัณฑ์ พร้อมด้วยรถเครนขนาด 6 - 45 ตัน สำหรับบริการ ขนส่ง
  ครบวงจรอย่างเพียงพอ

-   การตอกและการติดตั้ง

บริษัทมีปั้นจั่นโครง, รถตอก Hydraulic ไว้บริการสำหรับการตอกทุกวิธี เช่น ตอกแบบธรรมดา,
ตอกแบบเจาะนำ, ตอกแบบ Auger Press หรือตอกแบบ Full Auger Press
ตลอดจนรับติดตั้งเสาไฟฟ้า, Box Girder, Plank Girder และอื่น ๆ ทั่วประเทศ

(2) การตลาดและภาวะการแข่งขัน

สภาพการตลาด และภาวะการแข่งขัน

ความต้องการผลิตภัณฑ์คอนกรีตอัดแรงโดยรวม มีความต้องการเพิ่มมากขึ้นอย่างต่อเนื่องจากปี
ที่ผ่านมา เนื่องจากการเติบโตของธุรกิจอสังหาริมทรัพย์ และการลงทุนภาคเอกชน
จึงทำให้ความต้องการ เสาไฟฟ้า ของการไฟฟ้าส่วนภูมิภาค ที่เริ่มมีการประมูลและเซ็นสัญญามากขึ้น
การก่อสร้างสาธารณูปโภคขนาดใหญ่ เช่น โครงการต่อเนื่องในสนามบินสุวรรณภูมิ
และโครงการก่อสร้างที่เกิดจากงบประมาณกระตุ้นเศรษฐกิจของรัฐบาล เช่น
โครงการบ้านเอื้ออาทร โครงการสร้างถนน สะพาน ในท้องถิ่นซึ่งเป็นงาน ก่อสร้างขนาดเล็ก
แต่มีค่อนข้างต่อเนื่อง ตลอดจนงานก่อสร้างห้างสรรพสินค้าของภาคเอกชน เช่น เทสโก้โลตัส,
บิ๊กซีซุปเปอร์เซ็นเตอร์, คาร์ฟูร์ ที่ต้องเร่งก่อสร้างให้ทันก่อนที่จะผ่านร่างกฎหมายควบคุม
นอกจากนั้นนโยบายของรัฐบาลที่หันมาให้ความสนใจในการกระตุ้นความต้องการซื้อ
และการบริโภคภายในประเทศเพิ่มขึ้น ทำให้ภาคอุตสาหกรรมเริ่มฟื้นตัว
และเพิ่มการลงทุนขยายโรงงาน และกำลังการผลิตมากขึ้น
ส่งผลให้การก่อสร้างในภาคโรงงานอุตสาหกรรมเติบโตขึ้น
ทำให้ความต้องการผลิตภัณฑ์คอนกรีตอัดแรง เพื่อใช้งานก่อสร้างเพิ่มสูงขึ้นจากปีที่ผ่านมา

อย่างไรก็ตาม แม้ความต้องการจะเพิ่มสูงขึ้น แต่เนื่องจากอุตสาหกรรมคอนกรีตอัดแรง เป็น
อุตสาหกรรมที่มีการแข่งขันสูง และมีคู่แข่งเกิดใหม่ได้ไม่ยาก
ทำให้ภาวะการแข่งขันในตลาดยังรุนแรง ยังมีการตัดราคากันอยู่เนืองๆ
ประกอบกับกลุ่มลูกค้ามีความยืดหยุ่นต่อราคาค่อนข้างมาก
ทำให้ลูกค้าพิจารณาปัจจัยทางด้านราคาเป็นอันดับต้นๆ นอกจากนั้นผลิตภัณฑ์คอนกรีตอัดแรง
เป็นผลิตภัณฑ์ที่มีราคาต่อน้ำหนักค่อนข้างต่ำ
ปัจจัยด้านค่าขนส่งจึงมีผลกระทบต่อการตัดสินใจซื้อของลูกค้าด้วย กิจการที่มี ผลิตภัณฑ์ครบถ้วนกว่า
มีกำลังการผลิตสูงกว่า และมีเครือข่ายการขนส่ง หรือมีโรงงานครอบคลุมพื้นที่ มากกว่า
จึงเป็นกิจการที่มีความได้เปรียบในการแข่งขัน

กลยุทธ์การตลาด

คุณภาพผลิตภัณฑ์

เนื่องจากลูกค้าต้องการผลิตภัณฑ์คอนกรีตอัดแรงที่มีมาตรฐาน บริษัทจึงต้องรักษาคุณภาพของ
ผลิตภัณฑ์ในทุกขั้นตอนการผลิต และเพื่อให้เกิดความมั่นใจมากยิ่งขึ้น บริษัทได้รับการรับรองระบบ
บริหารงานคุณภาพ ISO 9001:2000 ทั้งระบบทุกหน่วยงาน
เป็นบริษัทแรกในอุตสาหกรรมคอนกรีตอัดแรงของไทย

สายผลิตภัณฑ์

เพื่อตอบสนองความต้องการของลูกค้าให้มากยิ่งขึ้น บริษัทได้ผลิตผลิตภัณฑ์เสาไฟฟ้า
และผลิตภัณฑ์ประกอบเสาคอนกรีตอัดแรง เสาเข็มคอนกรีตอัดแรง ทั้งแบบสี่เหลี่ยมตัน และ
แบบตัวไอ เสาเข็มกลมแรงเหวี่ยงอัดแรง (เสาเข็มสปัน)

ผลิตภัณฑ์ใหม่

ด้วยตระหนักถึงความต้องการของลูกค้า บริษัทไม่หยุดยั้งที่จะพัฒนาผลิตภัณฑ์ใหม่ๆ
เพื่อสนองความต้องการให้ครบวงจรมากขึ้น
บริษัทได้เพิ่มสายการผลิตท่อคอนกรีตอัดแรงขึ้นที่โรงงานสุราษฎร์ธานี
เพื่อผลิตท่อระบายน้ำคอนกรีตอัดแรงป้อนเข้าตลาดภาคใต้ ที่มีการขยายตัวสูงขึ้น
นอกจากนั้นยังขยายกำลังการผลิตแผ่นพื้นสำเร็จรูป ที่โรงงานภูเก็ต และอุดรธานี
เพื่อรองรับการขยายตัวของตลาดที่พักอาศัย อาคารพาณิชย์ และภาคอุตสาหกรรม ขนาดเล็กถึงกลาง
ที่มีอัตราการขยายตัวสูงขึ้น

ลักษณะลูกค้า

ลูกค้าของบริษัทจะมีทั้งภาคเอกชนและรัฐวิสาหกิจ โดยที่ผลิตภัณฑ์เสาไฟฟ้าคอนกรีตอัดแรง,
คอนสปัน, ตอม่อ ลูกค้าหลักของบริษัทได้แก่ การไฟฟ้าส่วนภูมิภาค สำหรับผลิตภัณฑ์เสาเข็มคอนกรีต
อัดแรง เช่น เสาเข็ม, แผ่นพื้นสำเร็จรูป, คานสะพาน, เสาเข็มกลมแรงเหวี่ยงอัดแรง
ลูกค้าหลักจะเป็น เอกชน ภาคการก่อสร้างอาคาร, งานโครงการ, งานสะพาน, งานทางด่วน,
โรงงานอุตสาหกรรม และ หมู่บ้านจัดสรร

ลูกค้ารายใหญ่ มีดังนี้

ปี 2546 มูลค่างาน(ล้านบาท) % ต่อยอดขาย

1. การไฟฟ้าส่วนภูมิภาค 122.27 19.84

2. บมจ. อิตาเลียนไทย ดีเวล็อปเมนต์ 67.00 10.88

-   Nestle Pond Expansion Project

3. บจก.สรรพสินค้าเซ็นทรัล 56.00 9.09

- เซ็นทรัล เฟสติวัล ภูเก็ต

4. บมจ.กำแพงเพชรวิวัฒน์ 37.00 6.00

- อาคารครัวการบิน

5. บจก.เซ็นคาร์ 25.00 4.06

-   ซูเปอร์สโตร์ คาร์ฟูร์ - หาดใหญ่

6. บจก.บางกอกเทคโนโลยีวิศวกรรม และธุรกิจ 23.50 3.81

-   ปักเสาพาดสายไฟฟ้า 115 KVA. บ่อวิน-หนองใหญ่

7. บจก.ซิโน-ไทย เอ็นจิเนียริ่ง 23.00 3.73

-   Thai Olifin Chemical นิคมมาบตาพุด จ.ระยอง

8. บมจ. อิตาเลียนไทย ดีเวล็อปเมนต์ 22.00 3.57

-   Parking Garage West สนามบินหนองงูเห่า

9. บมจ. ช.การช่าง 21.00 3.41

-   กิจกรรมซ่อมบำรุงอากาศยาน สนามบินหนองงูเห่า

10. บจก.สระหลวง 20.00 3.25

- สะพานกลับรถทางแยกต่างระดับ 302 กับ 3310 ตอนที่ 1 และ ตอนที่ 2 ถ.รัตนาธิเบศร์

ปี 2545 มูลค่างาน(ล้านบาท) % ต่อยอดขาย

1. การไฟฟ้าส่วนภูมิภาค 150.00 20.08

2. บมจ. อิตาเลียนไทย ดีเวล็อปเมนต์ 100.00 13.39

-   สนามบินสุวรรณภูมิ-สมุทรปราการ

3. บจก.สรรพสินค้าเซ็นทรัล 60.00 8.03

- เซ็นทรัล เฟสติวัล ภูเก็ต

4. บจก.วนชัยพาเนล อินดัสตรี้ย์ 35.00 4.69

- โรงงานวนชัย-สุราษฎร์ธานี

5. บจก.เซ็นคาร์ 20.00 2.68

-   คาร์ฟูร์ พัทยา-ชลบุรี

6. บจก.แปซิฟิค กรุ๊ป 20.00 2.68

- อาคารชุดแปซิฟิค-นนทบุรี

7. บจก. เจ จี ซี คอร์ปอเรชั่น 9.00 1.20

- โรงงานเอเซียซิลิโคน-ระยอง

8. บจก.เมโทรปาร์ติเกิล 6.00 0.80

- โรงงานเมโทรปาร์ติเกิล-นนทบุรี

9. บจก.ไทยเทพรส 5.00 0.67

- โรงงานไทยเทพรส-สมุทรปราการ

10. บจก.ไทยชูการ์ 4.00 0.54

- โรงงานไทยชูการ์ เทอร์มินัล

การส่งมอบผลิตภัณฑ์

เป็นปัจจัยที่สำคัญอีกข้อหนึ่งของกลยุทธ์ทางการตลาด
เนื่องจากการส่งมอบผลิตภัณฑ์ให้ตรงและทันต่อเวลาตามความต้องการของลูกค้า ( Schedule )
จะช่วยทำให้ต้นทุนของลูกค้าสามารถควบคุมได้ และมีต้นทุนที่ต่ำ
ซึ่งเป็นผลประโยชน์โดยตรงของลูกค้า โดยเฉพาะอย่างยิ่งผู้รับเหมาก่อสร้าง
หรือผู้ประกอบการต่างๆ ต้นทุนของเวลาเป็นสิ่งที่มีค่ามากที่สุดในการแข่งขันในสภาวะปัจจุบัน
สำหรับเรื่องกลยุทธ์การ ส่งมอบสินค้าให้เป็นที่พึงพอใจของลูกค้ามีแนวทางในการดำเนินงานหลัก คือ

(1) บริษัทมีรถขนส่งเป็นของบริษัทเอง ประมาณ 40 คัน ที่พร้อมให้บริการในทุกโรงงานที่ตั้งอยู่

(2) บริษัทมีเครื่องจักรชนิด Hydraulic Hammers ซึ่งเป็นเครื่องจักรที่ทันสมัยล่าสุด และเป็น
    เทคโนโลยีใหม่ในการติดตั้งเสาเข็มคอนกรีตอัดแรงได้อย่างรวดเร็ว
    และมีประสิทธิภาพกว่าปั้นจั่นโครง ( Drop Hammers ) หลายเท่า
    ทั้งในด้านความรวดเร็วในการติดตั้ง, การลด มลภาวะต่อชุมชน , ลดการสูญเสีย และ
    มีความแม่นยำในการทำงานถูกต้องตามหลักวิศวกรรม

(3) บริษัทมีขนาดและกำลังการผลิตสูง จึงสามารถที่จะป้อนผลิตภัณฑ์ได้เพียงพอ และทันต่อ

  ความต้องการของลูกค้า โดยเฉพาะอย่างยิ่งโครงการที่มีขนาดใหญ่ และมีเวลาการทำงานจำกัด

การบริการ

(1) บริษัทมีนโยบายที่จะร่วมมือกับทีมงานของลูกค้าอย่างใกล้ชิด ในการคำนวณ
    การออกแบบและการวางแผนการทำงาน เพื่อให้ได้ต้นทุนที่ต่ำที่สุด
    และสร้างผลกำไรให้กับลูกค้า โดยทีมงานวิศวกรของบริษัทฯ ที่มีความชำนาญ
    และประสบการณ์ยาวนานในอุตสาหกรรมนี้

(2) บริษัท มีบริการตอกโดยระบบ Auger Press และ Pre-bore ซึ่งช่วยลดแรงสั่นสะเทือน
    และการเคลื่อนตัวของดินที่อาจเกิดเป็นอันตรายขึ้นกับอาคารข้างเคียงได้ ระบบการติดตั้ง
    ด้วยวิธีนี้จึงมีความจำเป็นอย่างยิ่งสำหรับหน่วยงานที่อยู่ในเมืองหรือบริเวณที่มีชุมชนอาศัยอยู่หนาแน่น

(3) บริษัทมีบริการทดสอบการรับน้ำหนัก ( Load Test ) ของเสาเข็มให้กับลูกค้า
    เพื่อเป็นการยืนยันให้เกิดความมั่นใจของฐานรากอาคารที่ก่อสร้าง

จุดเด่นของบริษัทมีดังนี้

(1) บริษัทได้รับการรับรองระบบบริหารคุณภาพ ISO 9001:2000 ทำให้ลูกค้าทุกประเภท
    ให้ความมั่นใจในคุณภาพสินค้า และบริการของบริษัท

(2) บริษัทมีทีมบริหารและวิศวกรที่มีความชำนาญ และมีประสบการณ์ในธุรกิจยาวนาน

(3) มีชื่อเสียง และได้รับความไว้วางใจจากลูกค้าทั้งในเรื่องคุณภาพผลิตภัณฑ์ที่ได้มาตรฐาน
    รวมทั้งการส่งมอบงานที่ตรงเวลา และราคายุติธรรม

(4) ความสามารถในการผลิตสินค้าได้หลายชนิด และมีบริการที่ครบวงจรให้ลูกค้า
    งานทุกขั้นตอนของบริษัทมีวิศวกรควบคุม ลูกค้าที่ใช้บริการของบริษัทจะได้ผลงานที่มีคุณภาพ และ
    ประสิทธิภาพที่ดีที่สุด

(5) การมีโรงงานผลิตกระจายอยู่ในภาคต่างๆ ถึง 6 โรงงาน ทำให้บริษัทสามารถให้บริการ แก่
    ลูกค้าได้เกือบทั่วประเทศ และประหยัดค่าใช้จ่ายในการขนส่ง ทำให้มีต้นทุนต่ำกว่าคู่แข่งขัน

(6) บริษัทมีกำลังการผลิต ( Capacity ) ที่สูง เมื่อเทียบกับคู่แข่งขัน ทำให้สามารถตอบสนอง
    โครงการขนาดใหญ่ได้ในเวลาที่จำกัด

(7) ในภาคใต้ซึ่งเป็นที่ตั้งของโรงงาน 3 โรงงาน ที่ครอบคลุมการบริการได้ทั่วทุกจังหวัด
    ในภาคใต้ ทำให้บริษัทมีส่วนแบ่งทางการตลาดสูงสุดในภูมิภาคนี้

(8) บริษัทมีบริการขนส่งเองจึงทำให้มีความคล่องตัว และสามารถบริหารการจัดส่งได้อย่าง
    มีประสิทธิภาพ

จุดด้อยของบริษัทมีดังนี้

(1) บริษัทเป็นองค์กรขนาดใหญ่ จึงมีค่าใช้จ่ายในการดำเนินงานค่อนข้างสูง

(2) บริษัทขาดที่ตั้งโรงงานในภาคเหนือ ทำให้ไม่สามารถเข้าแข่งขันในตลาดภูมิภาคนี้ได้

กลุ่มลูกค้าเป้าหมาย ( Target Market )

(1) รัฐบาล หรือ รัฐวิสาหกิจ เป็นตลาดหลักที่สำคัญของบริษัทมาโดยตลอดโดยเฉพาะอย่างยิ่ง

  ในภาวะเศรษฐกิจตกต่ำในปัจจุบัน
  ภาครัฐมีความจำเป็นที่จะต้องมีการลงทุนเพื่อกระตุ้นเศรษฐกิจให้ฟื้นตัว
  นอกจากนี้บริษัทได้เจาะตลาดในภาครัฐบาลอื่นๆ เพิ่มขึ้น เช่น กรมชลประทาน
  กระทรวงศึกษาธิการ และกระทรวงสาธารณสุข ที่มีงบประมาณการก่อสร้าง ค่อนข้างสูง

  สำหรับเสาเข็มคอนกรีตอัดแรง ในตลาดรัฐบาลบริษัทได้เน้นความสำคัญเช่นเดียวกัน
  โดยขายผ่านกลุ่มผู้รับเหมาหลัก ( Main Contractors ) ต่างๆ ที่ประมูลงานกับภาครัฐ
  สินค้าของบริษัท ได้รับการยอมรับอย่างกว้างขวางโดยทั่วไปจากหน่วยงานราชการต่างๆ

(2) เจ้าของกิจการหรือผู้ประกอบการเอกชน ได้แก่ ผู้ประกอบการอุตสาหกรรมต่างๆ เช่น
    ห้างสรรพสินค้า โรงพยาบาล โรงงานอุตสาหกรรม ธุรกิจอสังหาริมทรัพย์ โรงแรม เป็นต้น

(3) กลุ่มผู้รับเหมาก่อสร้าง ได้แก่ผู้รับเหมาทั้งในภาครัฐและเอกชน มีตั้งแต่ผู้รับเหมารายเล็กๆ
    จนถึงผู้รับเหมาอันดับต้นๆ ของทั้งประเทศ ทั้งบริษัทคนไทยและต่างชาติ

นโยบายการตั้งราคา

บริษัทใช้นโยบายการตั้งราคาโดยมุ่งที่ต้นทุน (Cost Base Pricing)
คือการตั้งราคาโดยยึดถือต้นทุน เป็นหลักแล้วบวกส่วนเพิ่ม (Margin)
เข้าไปผสมผสานกับการตั้งราคา โดยมุ่งความสำคัญที่การแข่งขัน (Competitive Pricing)
เนื่องจากการขายส่วนใหญ่
มีลักษณะเป็นงานโครงการจึงต้องมีการยืดหยุ่นสูงตามสภาวะตลาดที่มีการแข่งขันด้านราคาอย่างรุนแรง
บริษัทจึงต้องปรับตัวให้สอดคล้อง และทันต่อสภาวะตลาดที่มีการเปลี่ยนแปลงค่อนข้างรวดเร็ว

การจำหน่ายและช่องทางการจำหน่าย

บริษัทประกอบธุรกิจผลิตและจำหน่ายผลิตภัณฑ์คอนกรีตอัดแรงทุกชนิด จัดจำหน่ายให้ลูกค้าโดยตรง
ซึ่งลูกค้าของบริษัทเป็นลูกค้าภายในประเทศเป็นหลักมีทั้งภาคเอกชน และรัฐวิสาหกิจ สำหรับผลิตภัณฑ์
เสาไฟฟ้า ลูกค้าหลักของบริษัทได้แก่ การไฟฟ้าส่วนภูมิภาค
และผู้รับเหมาหลักของการไฟฟ้าส่วนภูมิภาค ส่วนผลิตภัณฑ์เสาเข็มคอนกรีตอัดแรงและผลิตภัณฑ์อื่นๆ
บริษัทได้ติดต่อขายให้แก่ลูกค้าโดยตรง มีทั้งลูกค้ารายใหญ่ และรายย่อย
ผู้รับเหมาและเจ้าของโครงการ บริษัทไม่มีการขายผ่านตัวแทนจำหน่าย

(3) การจัดหาผลิตภัณฑ์หรือบริการ

ปัจจุบันบริษัทมีโรงงาน 7 แห่ง กระจายอยู่ในแต่ละภาคของประเทศ
เพื่อที่จะสนองตอบความต้องการของผู้บริโภคได้อย่างเต็มที่ สถานที่ตั้งโรงงาน มีรายละเอียดดังนี้

1. โรงงานภูเก็ต

46/9 ถนนเทพกระษัตรี ตำบลรัษฎา อำเภอเมืองภูเก็ต จังหวัดภูเก็ต

2. โรงงานสุราษฎร์ธานี

54/1 ตำบลนาสาร อำเภอบ้านนาสาร จังหวัดสุราษฎร์ธานี

3. โรงงานหาดใหญ่

136/4 หมู่ 3 ถนนเพชรเกษม ตำบลทุ่งตำเสา อำเภอหาดใหญ่ จังหวัดสงขลา

4. โรงงานแผ่นพื้นภูเก็ต

6/3 ถนนรัษฎานุสรณ์ หมู่ 3 ตำบลรัษฎา อำเภอเมืองภูเก็ต จังหวัดภูเก็ต

5. โรงงานบ้านบึง

18 หมู่ 2 ถนนบ้านบึง-แกลง ตำบลหนองชาก อำเภอบ้านบึง จังหวัดชลบุรี

6. โรงงานอุดรธานี

342 หมู่ 2 ตำบลโคกสะอาด อำเภอเมืองอุดรธานี จังหวัดอุดรธานี

7. โรงงานนครปฐม

16/12 หมู่ 3 ตำบลหอมเกร็ด อำเภอสามพราน จังหวัดนครปฐม

การผลิต

 การผลิต กำลังการผลิตและอัตราการใช้กำลังการผลิตปี 2546

  ----------- --------------------- -------- --------- -------- -------- -------- -------- -------- ---------
  ชนิด         รายการ                                            โรงงาน                              รวม

  ผลิตภัณฑ์                            ภูเก็ต     สุราษฎร์ฯ   หาดใหญ่   นครศรีฯ   อุดรฯ     บ้านบึง    นครปฐม   

  เสาไฟฟ้า     กำลังการผลิต(ลบ.ม.)     6,000    15,000    6,600    -        14,500   20,000   -        62,100

              ปริมาณการผลิต(ลบ.ม.)    2,755    5,711     2,751    -        5,697    7,330    -        24,244

              อัตราการใช้กำลังผลิต(%)   46       38        42       -        39       37       -        39

  เสาเข็ม      กำลังการผลิต(ลบ.ม.)     27,000   30,000    19,100   -        9,900    31,500   -        117,500

              ปริมาณการผลิต(ลบ.ม.)    17,605   14,199    12,314   -        7,335    41,179   -        92,632

              อัตราการใช้กำลังผลิต(%)   65       47        64       -        74       131      -        79

  แผ่นพื้น       กำลังการผลิต(ลบ.ม.)     12,000   3,000     -        -        -        -        -        15,000

              ปริมาณการผลิต(ลบ.ม.)    4,142    2,078     -        -        -        -        -        6,220

              อัตราการใช้กำลังผลิต(%)   35       69        -        -        -        -        -        41

  เสากลม      กำลังการผลิต(ลบ.ม.)     -        -         -        -        -        -        36,000   36,000

              ปริมาณการผลิต(ลบ.ม.)    -        -         -        -        -        -        27,453   27,453

              อัตราการใช้กำลังผลิต(%)   -        -         -        -        -        -        76       76

  คอนสปัน      กำลังการผลิต(ลบ.ม.)     -        1,500     -        -        1,100    1,500    -        4,100

              ปริมาณการผลิต(ลบ.ม.)    -        705       -        -        302      495      -        1,502

              อัตราการใช้กำลังผลิต(%)   -        47        -        -        27       33       -        37

  อื่นๆ(กฟภ.)   กำลังการผลิต(ลบ.ม.)     1,500    1,500     1,800    -        1,500    4,000    -        10,300

              ปริมาณการผลิต(ลบ.ม.)    -        625       1,482    -        1,111    1,050    -        4,268

              อัตราการใช้กำลังผลิต(%)   -        42        82       -        74       26       -        41

  อื่นๆ         กำลังการผลิต(ลบ.ม.)     1,500    9,000     2,500    -        3,000    3,000    -        19,000

              ปริมาณการผลิต(ลบ.ม.)    -        5,616     1,474    -        1,366    239      -        8,695

              อัตราการใช้กำลังผลิต(%)   -        62        59       -        46       8        -        46

  รวม         กำลังการผลิต(ลบ.ม.)     48,000   60,000    30,000   -        30,000   60,000   36,000   264,000

              ปริมาณการผลิต(ลบ.ม.)    24,502   28,934    18,021   -        15,811   50,293   27,453   165,014

              อัตราการใช้กำลังผลิต(%)   51       48        60       -        53       84       76       63
  ----------- --------------------- -------- --------- -------- -------- -------- -------- -------- ---------

นโยบายการผลิตปี 2547 หน่วย : ลบ.ม.

  --------------- -------- -------- -------- -------- -------- --------- ----------
  ชนิดผลิตภัณฑ์       โรงงาน                                                 รวม

                  ภูเก็ต     สุราษฎร์   หาดใหญ่   อุดรฯ     บ้านบึง    นครปฐม    

  เสาไฟฟ้า         2,800    8,000    2,800    6,600    2,700    -         22,900

  เสาเข็ม          19,300   18,500   23,100   7,100    42,800   -         110,800

  แผ่นพื้น           12,000   2,000    -        1,880    -        -         15,880

  เสากลม          -        -        -        -        -        34,500    34,500

  คอนสปัน          -        500      -        500      500      -         1,500

  อื่นๆ (กฟภ.)      600      800      400      1,000    300      -         3,100

  อื่นๆ             6,000    9,200    3,700    1,200    1,200    -         21,300

  รวม             40,700   39,000   30,000   18,280   47,500   34,500    209,980
  --------------- -------- -------- -------- -------- -------- --------- ----------

วัตถุดิบและผู้จำหน่ายวัตถุดิบ

วัตถุดิบสำคัญที่ใช้ในการผลิต ได้แก่ ลวดเหล็กแรงดึงสูง , ปูนซีเมนต์ผง , หิน , ทราย และ อื่นๆ
ซึ่งวัตถุดิบเหล่านี้สามารถหาได้จากภายในประเทศทั้งหมด
การเปลี่ยนแปลงด้านระดับราคามีการปรับเล็กน้อย

 การสั่งซื้อวัตถุดิบ บริษัทจะสั่งซื้อจากผู้จำหน่าย ดังนี้

1. ปูน บริษัท ปูนซีเมนต์ไทยอุตสาหกรรม จำกัด

  บริษัท ชลประทานซีเมนต์ จำกัด (มหาชน)

2. หิน,ทราย สั่งซื้อจากผู้ขายตามแต่ละท้องถิ่นที่แต่ละโรงงานตั้งอยู่

3. ลวด พี.ซี. บริษัท ไทยไวร์โพร์ดัคท์ จำกัด (มหาชน)

บริษัท บางกอกสตีลไวร์ จำกัด

บริษัท สยามไวร์ อินดัสทรี จำกัด

4. น้ำยาผสมคอนกรีต บริษัท มินเนอรัล แอนด์ เคมีคอล จำกัด

5. ลวดแหวน บริษัท บางกอกสตีลไวร์ จำกัด

หจก.ลวดสยามอุตสาหกรรม

วัตถุดิบที่มีต้นทุนวัตถุดิบสูงกว่าร้อยละ 50 ของต้นทุนการผลิตรวม มีเพียงลวดเหล็กแรงดึงสูง
เพียงอย่างเดียว และเป็นการผลิตเสาไฟฟ้า คอร. และคอน คอร. ที่ใช้ลวด P.C. Wire

วัตถุดิบที่สำคัญที่บริษัทพึ่งพิงการซื้อวัตถุดิบจากผู้ขายที่เกินร้อยละ 30 ของมูลค่าการซื้อวัตถุดิบ ทั้งหมด
และต่อเนื่อง 3 ปี ติดต่อกัน คือ

-   ลวดเหล็กแรงดึงสูง จากบริษัท ไทยไวร์โพรดัคท์ จำกัด (มหาชน) เหตุผล เนื่องจากสินค้ามี
    คุณภาพคงที่

-   ปูนซิเมนต์ ซื้อจาก บริษัท ปูนซิเมนต์ไทยอุตสาหกรรม จำกัด

 เหตุผล เนื่องจากสินค้ามีคุณภาพคงที่ และจัดส่งได้ทันเวลาที่กำหนด

วัตถุดิบที่ใช้ในการผลิตจะสั่งซื้อจากผู้ขายภายในประเทศ

การจัดหาวัตถุดิบเพื่อจำหน่าย ไม่มี

สภาพปัญหาเกี่ยวกับวัตถุดิบ ไม่มี

ขั้นตอนและเทคโนโลยีการผลิต

ขั้นตอนการผลิตเสาเข็มเหลี่ยม

Design

ออกแบบผลิตภัณฑ์

Rebar Formwork Concrete

เหล็กเสริม แบบพิมพ์ คอนกรีต

P.C. Wire Formwork Cleaning Mix. Concrete

ลวดอัดแรง ทำความสะอาดแบบพิมพ์ ผสมคอนกรีต

Tensioning

ดึงลวด Formwork Setting

ประกอบแบบพิมพ์

Concrete Pouring

เทคอนกรีต

Concrete

Curing Sampling

บ่มคอนกรีต เก็บตัวอย่าง

คอนกรีต เพื่อทดสอบ

Formwork Removal

ถอดแบบพิมพ์

Detensioning

ตัดลวดอัดแรง

Pile Storage Curing

กองเก็บผลิตภัณฑ์ บ่มคอนกรีต

Delivery

จัดส่งผลิตภัณฑ์

ขั้นตอนการผลิตเสาเข็มกลมแรงเหวี่ยง

Design

ออกแบบผลิตภัณฑ์

Rebar Mold Concrete

เหล็กเสริม แบบพิมพ์ คอนกรีต

P.C. Wire Mold Cleaning Mix. Concrete

ลวดอัดแรง ทำความสะอาดแบบพิมพ์ ผสมคอนกรีต

Mold Setting Concrete Pouring

ประกอบแบบพิมพ์ เทคอนกรีต

Concrete

Tensioning Sampling

ดึงลวด เก็บตัวอย่าง

คอนกรีต

Spinning เพื่อทดสอบ ปั่นคอนกรีต

Steam Curing

บ่มคอนกรีต

Detensioning

ตัดลวดอัดแรง

Mold Removal

ถอดแบบพิมพ์

Pile Storage Curing

กองเก็บผลิตภัณฑ์ บ่มคอนกรีต

Delivery

จัดส่งผลิตภัณฑ์

- ความเป็นไปได้ที่จะถูกทดแทนด้วยเทคโนโลยีใหม่

  ขณะนี้ยังไม่มีแนวโน้มที่ผลิตภัณฑ์จะถูกทดแทนด้วยเทคโนโลยีใหม่ เพราะได้มีการ
  ปรับปรุงเทคโนโลยีที่เหมาะสมแล้ว
  คาดว่าคงใช้ระยะเวลาอีกนานจึงจะมีการทดแทนด้วยเทคโนโลยีอื่น

- ความสามารถ,ความจำเป็นและค่าใช้จ่ายในการปรับเครื่องจักรให้แข่งขันได้

  ไม่มีความจำเป็นในการปรับเปลี่ยนเครื่องจักรเพื่อการแข่งขัน เนื่องจากสาเหตุดังกล่าว
  มาแล้วในหัวข้อก่อนหน้านี้

- ความเพียงพอของเครื่องจักรและบุคลากรในการผลิต

  เครื่องจักรและบุคลากรยังมีพอเพียง แม้ผลผลิตจะเพิ่มขึ้นมากกว่าเดิม
  แต่ก็ยังไม่เต็มกำลังการผลิต

- สัญญาการให้ความช่วยเหลือด้านเทคนิค

- ไม่มี -

ผลกระทบต่อสิ่งแวดล้อม

ไม่มี เพราะโรงงานตั้งอยู่ห่างไกลชุมชน

(4) งานที่ยังไม่ส่งมอบ

ในปี 2546 บริษัทได้ขายผลิตภัณฑ์คอนกรีตอัดแรงให้กับโครงการก่อสร้างขนาดใหญ่
ที่ยังไม่ได้ส่งมอบงานทั้งหมด เช่น โครงการประปามหาสวัสดิ์, โครงการ LAND SIDE ROAD
สนามบินสุวรรณภูมิ, โครงการสะพานปากเกร็ด, ป่าตองพารากอน ภูเก็ต, โรงงานแยกก๊าซ
อำเภอจะนะ จังหวัดสงขลา, คาร์ฟูร์ หาดใหญ่, บิ๊กซี ปัตตานี และโครงการป้องกันน้ำท่วม
อำเภอหาดใหญ่ จังหวัดสงขลา เป็นต้น

สิทธิหรือข้อจำกัดในการประกอบธุรกิจ

ไม่มี